“Real Madrid” himoyachisi Serxio Ramos jamoada qolishni istamoqda. Bu haqda “madridliklar” yarim himoyachisi Luka Modrich ma’lum qildi. “Serxio Ramos “Real” uchun juda muhim o‘yinchi. Bu bizning sardorimiz, maydonda ham, maydon tashqarisida ham yetakchi. Bu dunyodagi eng kuchli himoyachi va o‘ylashimcha u jamoada qoladi. Uning o‘zi buni xohlayotganiga ishonchim komil”, - dedi Modrich. Ma’lumot uchun, ispaniyalik himoyachiga “Manchester Yunayted” klubi asosiy da’vogarlardan biri bo‘lib turibdi.